කොටින් අතින් මිය ගිය අය ගැන තොරතුරු නෑඑල්ටීටීඊ සංවිධානයේ ත්‍රස්ත ක්‍රියාවලට එරෙහිව රජය විසින් ගෙන යන ලද මානුෂීය මෙහෙයුමේ සමාප්තිය සම්බන්ධයෙන් එක්සත් ජාතීන්ගේ සංවිධානය නිකුත් කළ අවසන් වාර්තාවද පදනම් විරහිත හා සාවද්‍ය එකක් බවත් එය පක්ෂග්‍රාහී බවත් රජය අවධාරණයෙන් කියා සිටී."ශ්‍රී ලංකාව තුළ එක්සත් ජාතීන්ගේ කාර්යභාරය පිළිබඳ මහ ලේකම්වරයාගේ අභ්‍යන්තර සමාලෝචන මණ්ඩල වාර්තාව" නැතහොත් පෙට්ට්‍රි වාර්තාව පූර්ව නිගමනවලින් බහුල පක්ෂග්‍රාහී වාර්තාවක් වන අතර එය ත්‍රස්තවාදය පරාජය කිරීම සම්බන්ධයෙන් ශ්‍රී ලංකාවට දොස් පැවරීමට දැරූ උත්සාහයක් බවද විදේශ කටයුතු අමාත්‍යාංශය තව දුරටත් පෙන්වා දෙයි.